Frozen 2 sló í gegn – sjáðu ljósmyndir af frumsýningargestum 25. nóvember 2019 20:23 Teiknimyndin Frozen II var frumsýnd um helgina , og það er skemmst frá því að segja að myndin sló í gegn , en 14.301 gestur dreif sig í bíó að sjá kvikmyndina . Tekjurnar námu 16 milljónum króna yfir helgina alla . Það þýðir að 68% allra sem fóru í bíó um helgina , sáu Frozen II , geri aðrir betur ! Til samanburðar komu 8.161 í bíó þegar fyrsta myndin , Frozen , var frumsýnd og tekjurnar af fyrstu sýningarhelginni námu 7,7 milljónum króna . Eins og fram kemur í tilkynningu frá Sam bíóunum þá er hér um að ræða stærstu frumsýningarhelgi á teiknimynd frá upphafi á Íslandi , en fyrra metið átti Incredibles 2 , sem var frumsýnd í júlí árið 2018 . Hér fyrir neðan sést aðsóknarlisti helgarinnar , en þar fyrir neðan eru myndir sem Mummi Lú tók á frumsýningu Frozen II sem haldin var í Kringlunni síðastliðinn fimmtudag .